L 231/6
MT
Il-Ġurnal Uffiċjali tal-Unjoni Ewropea
20.9.2023
(25)
Biex tintlaħaq mira ambizzjuża għall-effiċjenza enerġetika jenħtieġ li jitneħħew l-ostakli biex jiġi ffaċilitat l-investiment fil-miżuri tal-effiċjenza enerġetika.
Is-sottoprogramm Tranżizzjoni lejn Enerġija Nadifa tal-Programm LIFE tal-Unjoni, stabbilit bir-Regolament (UE) 2021/783 tal-Parlament Ewropew u tal-Kunsill (17), se jiddedika finanzjament biex jappoġġa l-iżvilupp tal-aħjar prattiki tal-Unjoni fl-implimentazzjoni tal-politika dwar l-effiċjenza enerġetika, filwaqt li jindirizza l-ostakli komportamentali, tas-suq u regolatorji għall-effiċjenza enerġetika.
(26)
Il-Kunsill Ewropew, fil-konklużjonijiet tiegħu tat-23 u tal-24 ta’ Ottubru 2014, appoġġa l-mira ta’ 27 % tal-effiċjenza enerġetika għall-2030 fil-livell tal-Unjoni, li riedet tiġi riveduta sal-2020 b’kunsiderazzjoni tal-mira ta’ 30 % fil-livell tal-Unjoni.
Fir-riżoluzzjoni tiegħu tal-15 ta’ Diċembru 2015 intitolata “Lejn Unjoni Ewropea tal-Enerġija”, il-Parlament Ewropew stieden lill-Kummissjoni biex tivvaluta, addizzjonalment, il-vijabbiltà ta’ mira ta’ 40 % għalleffiċjenza enerġetika għall-istess perjodu taż-żmien.
(27)
Fil-komunikazzjoni tagħha tat-28 ta’ Novembru 2018 dwar “Pjaneta Nadifa għall-kulħadd Viżjoni strateġika Ewropea fit-tul għal ekonomija għanja, moderna, kompetittiva u newtrali għall-klima”, il-Kummissjoni tipprojetta li l-mira tal-effiċjenza enerġetika tal-Unjoni ta’ 32.5 % għall-2030 u l-istrumenti ta’ politika l-oħra tal-qafas eżistenti jwasslu għal tnaqqis fl-emissjonijiet ta’ gassijiet serra ta’ madwar 45 % sal-2030.
Għal ambizzjoni klimatika ogħla ta’ tnaqqis ta’ 55 % fl-emissjonijiet tal-gassijiet serra sal-2030, il-valutazzjoni tal-impatt tal-Pjan dwar il-Mira Klimatika stħarrġet liema livell ta’ sforzi jkun meħtieġ fl-oqsma ta’ politika differenti.
Din tikkonkludi li, fir-rigward taxxenarju bażi, għal kisba kostottimali tal-mira tal-emissjonijiet tal-gassijiet serra, il-konsum tal-enerġija primarju u l-konsum tal-enerġija finali jridu jonqsu b’mill-inqas 39 sa 41 % u 36 sa 37 % rispettivament.
(28)
Il-mira tal-effiċjenza enerġetika tal-Unjoni kienet inizjalment stabbilita u kkalkulata bl-użu tal-projezzjonijiet taxXenarju ta’ Referenza tal-UE tal-2007 għall-2030 bħala xenarju bażi.
Il-bidla fil-metodoloġija tal-kalkolu tal-bilanċ tal-enerġija tal-Eurostat u t-titjib fil-projezzjonijiet tal-immudellar sussegwenti jeżiġu bidla fix-xenarju bażi.
Għaldaqstant, bl-istess approċċ kif ġiet definita l-mira, jiġifieri t-tqabbil tagħha mal-projezzjonijiet futuri tax-xenarju bażi, l-ambizzjoni tal-mira tal-effiċjenza enerġetika tal-Unjoni għall-2030 hija stabbilita bi tqabbil malprojezzjonijiet tax-Xenarju ta’ Referenza tal-UE tal-2020 għall-2030 li jirriflettu l-kontributi nazzjonali mill-pjanijiet nazzjonali għall-enerġija u l-klima.
B’dak ix-xenarju bażi aġġornat, l-Unjoni jeħtieġ tkompli żżid l-ambizzjoni tagħha tal-effiċjenza enerġetika b’mill-inqas 11,7 % fl-2030 meta mqabbla mal-livell tal-isforzi fix-Xenarju ta’ Referenza tal-UE tal-2020.
Il-mod ġdid kif jiġi espress il-livell ta’ ambizzjoni għall-miri tal-Unjoni ma jaffettwax il-livell reali tal-isforzi meħtieġ u jikkorrispondi għal tnaqqis ta’ 40,5 % għall-konsum tal-enerġija primarja u ta’ 38 % għallkonsum tal-enerġija finali meta mqabbel mal-projezzjonijiet tax-Xenarju ta’ Referenza tal-UE tal-2007 għall-2030.
(29)
Il-metodoloġija għall-kalkolu tal-konsum tal-enerġija primarja u l-konsum tal-enerġija finali hija allinjata malmetodoloġija l-ġdida tal-Eurostat, iżda l-indikaturi użati għall-fini ta’ din id-Direttiva għandhom kamp ta’ applikazzjoni differenti, jiġifieri jeskludu l-enerġija ambjentali u jinkludu l-konsum tal-enerġija fl-avjazzjoni internazzjonali għall-miri fil-konsum tal-enerġija primarja u l-konsum tal-enerġija finali.
L-użu tal-indikaturi l-ġodda jimplika wkoll li kwalunkwe bidla fil-konsum tal-enerġija tal-kalkari tal-blast issa hi riflessa biss fil-konsum tal-enerġija primarja.
(30)
Il-ħtieġa li l-Unjoni żżid l-effiċjenza enerġetika tagħha jenħtieġ li tiġi espressa fil-konsum tal-enerġija primarja u l-konsum tal-enerġija finali, li jrid jinkiseb fl-2030, b’indikazzjoni tal-livell ta’ sforzi addizzjonali meħtieġ meta mqabbel mal-miżuri fis-seħħ jew ippjanati fil-pjanijiet nazzjonali għall-enerġija u l-klima.
Ix-Xenarju ta’ Referenza tal-UE tal-2020 jipprojetta 864 Mtoe ta’ konsum tal-enerġija finali u 1 124 Mtoe ta’ konsum tal-enerġija primarja li jrid jintlaħaq fl-2030 (minbarra l-enerġija ambjentali u inkluż l-avjazzjoni internazzjonali).
Tnaqqis addizzjonali ta’ 11,7 % jwassal għal 763 Mtoe u 992,5 Mtoe fl-2030.
Meta mqabbel mal-livelli fl-2005, dan ifisser li l-konsum talenerġija finali fl-Unjoni jenħtieġ li jitnaqqas b’madwar 25 % u l-konsum tal-enerġija primarja jenħtieġ li jitnaqqas b’madwar 34 %.
Ma hemm l-ebda mira vinkolanti fil-livell tal-Istati Membri fil-perspettivi tal-2020 u tal-2030, u l-Istati Membri jenħtieġ li jistabbilixxu l-kontributi tagħhom biex tintlaħaq il-mira tal-effiċjenza enerġetika tal-
(17) Ir-Regolament (UE) 2021/783 tal-Parlament Ewropew u tal-Kunsill tad-29 ta’ April 2021 li jistabbilixxi Programm għall-Ambjent u l-Azzjoni dwar il-Klima (LIFE), u li jħassar ir-Regolament (UE) Nru 1293/2013 (ĠU L 172, 17.5.2021, p. 53).